Национален съвет на Българската социалистическа партия
Националният съвет на Българската социалистическа партия (по-рано: Висш съвет), съкратено НС, е избираем орган на БСП, който осигурява национално представителство на партийните организации.

Избира се на всеки конгрес на партията след тайно гласуване. Той взема решения, свързани с текущите задачи на партията и назначава Изпълнително бюро на Българската социалистическа партия и Общопартийна контролна комисия.

НС на БСП има следните комисии:
 Комисия за разработване на нова програма на БСП
 Комисия за разработване на нов устав на БСП
 Комисия по организационните въпроси и връзките с местните структури
 Комисия по взаимоотношенията на БСП с политическите партии, синдикатите и структурите на гражданското общество
 Комисия по външната политика и международните връзки на БСП
 Комисия по подготовката и развитието на кадрите в БСП
 Комисия за работата с жените – социалистки
 Комисия за работата на БСП с младежта
 Комисия за работа с ветераните на партията
 Комисия по медийната политика на БСП

Към НС на БСП функционират следните съвети, които подпомагат дейността на висшите партийни органи:
 Съвет по местно самоуправление и регионална политика
 Съвет по европейска интеграция
 Съвет по социално-икономическа политика
 Съвет по законност, ред, правосъдие и борба с корупцията
 Съвет по аграрна и екологическа политика и горите
 Съвет по информационното общество
 Съвет по демография и здравеопазване
 Съвет по образование и наука
 Съвет по култура и духовност
 Съвет по национална сигурност и отбрана
 Съвет по етническите въпроси, междуетническите отношения и работата на БСП в районите със смесено население

Висшият съвет на БСП, избран от 46-ия конгрес на БСП, е в състав от 182 души.

Вижте също 
 Списък на членовете на ВС на БСП

Българска социалистическа партия